Karang sebuah tulisan dalam bahasa Betawi yang bernada naratif dan panjangnya 1 paragraf.

Teryata kata Nyak sebelon kasus babi ngepet tuh ada sempet ada juga tuh di tetangga nyang miara tuyul. Waktu itu Nyak cerita kan die tinggal ama Mpoknye nyang tinggal kaga jauh dah dari rumah Nenek ama Baba. Nyak tuh tinggal di sono buat bantuin Mpoknye jaga warung, trus sempet tuh duit suka ilang-ilangan tapi Mpoknye yakin kalo Nyak mah orangnye kaga nakal. Trus akhirnye ditaro lah yuyu di rumah. Kata orang kalo ade nyang miara tuyul di rumahnye taroin yuyu nanti dimaenin tuh ama tuyulnye. Jaman dulu kan yuyu masih banyak di kali trus ditaro baskom, eh bener tuh yuyu kaya dimaenin.